laion/Wikipedia-Exotic huggingface dataset:
All About Jazz

All About Jazz הוא אתר אינטרנט שהוקם על ידי מייקל ריצ'י בשנת 1995. צוות המתנדבים העובד באתר מפרסם חדשות, ביקורות על אלבומים, מאמרים, סרטונים ורשימות של קונצרטים ואירועים אחרים הקשורים לג'אז. ריצ'י מנהל עוד אתר אינטרנט קשור בשם: Jazz Near You, ובו פרסומים על קונצרטים ואירועים מקומיים ברחבי העולם. איגוד עיתונאי הג'אז בחר במשך שלוש עשרה שנים רצופות בין 2003 ל – 2015 את האתר, כאתר הטוב ביותר המכסה אירועי ג'אז. בשנת 2015, אמר ריצ'י, כי האתר קיבל שיא של 1.3 מיליון קוראים בחודש בשנת 2007. מקור אחר טוען, כי לאתר יש למעלה מ -500,000 קוראים ברחבי העולם. ריצ'י נולד בפילדלפיה. הוא האזין למוזיקה קלאסית וג'אז מאוסף המוזיקה של אביו. הוא ניגן בחצוצרה והופיע בקונצרט הג'אז הראשון שלו כשהיה בן שמונה. עם רקע בתכנות מחשבים, הוא שילב את התעניינותו בג'אז ובאינטרנט על ידי יצירת אתר All About Jazz בשנת 1995. האתר מפרסם ביקורות, ראיונות ומאמרים הנוגעים לג'אז בארצות הברית ובעולם, כולל מידע על פסטיבלים, קונצרטים ואירועים אחרים. בשנת 2016 הוענק לריצ'י פרס Jazz Bridge Ambassador על תרומתו לג'אז בפילדלפיה. אתר האינטרנט הרשמי של All About Jazz (באנגלית) All About Jazz, ברשת החברתית אקס (טוויטר) האתר הרשמי All About Jazz - Crunchbase Company Profile & Funding, Crunchbase (באנגלית) Michael Ricci | All About Jazz Journalist | Muck Rack, muckrack.com (באנגלית) Jazz Awards 2003 Winners!, www.jazzhouse.org All About Jazz, Michael Ricci: A Modern Day Jazz Messenger article @ All About Jazz, All About Jazz (באנגלית) Michael Stephans, Experiencing Jazz: A Listener's Companion, Scarecrow Press, 2013-10-17, ISBN 978-0-8108-8290-4. (באנגלית) Online music resource, All About Jazz, launches its own magazine (באנגלית אמריקאית) Lansdale area man to be honored with Jazz Bridge Jazz Ambassador Award –, www.tickettoentertainment.com (באנגלית אמריקאית)
אגודת החירשים הרוסית

אגודת החירשים הרוסית (ברוסית: Всероссийское общество глухих) היא ארגון ציבורי רוסי של אנשים בעלי לקות שמיעה מוחלטת או משמעותית. הארגון הוקם כגוף ציבורי כלל-רוסי של אנשים עם מוגבלויות בשם אגודת החירשים הרוסית. הוא נוצר ברוסיה הסובייטית (ברית המועצות) בשנת 1926. המשימה העיקרית שלה היא הגנה על הזכויות המשפטיות והאינטרסים של אזרחי הפדרציה הרוסית עם ליקויי שמיעה, שיקומם החברתי ושילובם בחברה המודרנית, הבטחת שוויון הזדמנויות עם אזרחים אחרים. האגודה חברה באיגוד העולמי לחירשים (WFH). נשיא ה-WFH חבר במועצת WFH, מנהל המזכירות האזורית WFH למזרח אירופה ומרכז אסיה. הארגון מונה כ-100,000 איש בשורותיו, מתוכן 95% לקויי שמיעה. הארגון כולל 76 סניפים אזוריים ו-878 סניפים מקומיים, המשרתים כ-230,000 רוסים חירשים. ישנן יחידות ארגוניות עיקריות של האגודה בכל הסובייקטים הפדרליים של הפדרציה הרוסית. הארגון מפעיל 35 מפעלים חברתיים ושיקומיים הפותרים את בעיות ההכשרה המקצועית והתעסוקה של נכים, מממנים את הפעילות הסטטוטורית של הארגון וכוללת גם 52 מוסדות חברתיים ותרבותיים אזוריים ו-182 מקומיים, כמו גם תיאטרון החיקוי והמחווה, אתר הבריאות מאיאק בסוצ'י ומרכזי בילוי ותיירות אחרים ברוסיה. אתר האינטרנט הרשמי של אגודת החירשים הרוסית ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
חצי משוגעת

חצי משוגעת הוא סינגל שהוקלט על ידי הזמרת הישראלית נסרין קדרי. את השיר הוציאה חברת התקליטים הליקון ארומה מיוזיק, ב-23 באוגוסט 2021, כסינגל שלא מתוך אלבום. השיר נכתב והולחן על ידי אלמוג קריאף, נדב אהרוני, שגם הפיק את השיר. מבקר המוזיקה הישראלי יוסי חרסונסקי כתב ביקורת שלילית על השיר, העניק לו שלושה כוכבי זהב מתוך חמישה, ואף ציין לרעה את הפקתו. ”השיר הזה נשמע אקט ממסחר שמשרת בעיקר גם את היוצרים-מפיקים שלוחצים על מתגים באולפן” – כתב בביקורת. חצי משוגעת, בביצוע נסרין קדרי, סרטון באתר יוטיוב נסרין קדרי: "תמיד אמרו לי שאני משוגעת", מאיה כהן, ישראל היום חצי משוגעת, באתר של יוסי חרסונסקי
נפלאות עולם

נפלאות עולם הוא ירחון מדעי לילדים המיועד לציבור החרדי, והוא נוצר כתוצאה משיתוף פעולה בין חברת התוכן 'תרבותא' ונשיונל ג'יאוגרפיק. המגזין כולל כתבות בנושאי רפואה, בוטניקה, מדע ופיזיקה. במגזין מופיע תוכן הנכתב על ידי המערכת, לצד תוכן מקורי של נשיונל ג’יאוגרפיק שעבר עיבוד והתאמה לציבור החרדי. עורכת המגזין היא ריקי ליבוביץ. המגזין נוצר בידי חברת 'תרבותא' בעקבות תקופת הקורונה, לאחר שבמהלכה יצרה החברה מגוון גדול של חוברות תוכן והעשרה לילדים עבור הרשויות המקומיות החרדיות, ביניהן ירושלים, בני ברק, בית שמש, ביתר עלית.[דרוש מקור] טקס השקת המגזין נערך בחודש מרץ 2021 בירושלים בהשתתפות נבחרי ציבור, אנשי חינוך, מעצבי דעת קהל ואנשי תקשורת, והעיתון הראשון הופץ ב-90,000 עותקים בערים החרדיות ובריכוזי האוכלסייה החרדיים. במגזין נוצרו הדמויות המדעיות של 'דודוני' ו'נפלאון' שיוצאים לניסויים מדעיים במדור הקומיקס שלהם. בראיון לתוכנית קלמן ליברמן ברשת ב' הרחיבה גולדי גלהר, מנכ"לית תרבותא ומנהלת המגזין, על מטרות המגזין ואמרה כי במקום שיש התנגשות בין התורה למדע הם "לא נוגעים", והוסיפה כי תוכן המגזין עובר אישור של חברת נשיונל ג'יאוגרפיק העולמית ושל ועדת הכשרות. מגזין ילדים חדש לציבור החרדי יוצא לדרך: מגזין 'נפלאות', באתר פאשקעוויל, 10 במרץ 2021 ראיון שנערך עם גולדי גלהר מתוך התוכנית "חדשות הלילה", כאן 11, 25 ביולי 2021 – אודות השילוב בין תורה ומדע המעצב החבד"י בהשקת המגזין החדש "נפלאות", באתר חב"ד אינפו הושק מגזין 'נפלאות עולם' מבית נשיונל ג'אוגרפיק, באתר בחדרי חרדים, 21 במרץ 2021 אנשי חינוך, מעצבי דעת קהל ואנשי תקשורת השתתפו בהשקת מגזין ‘נפלאות עולם לילדים חושבים’, באתר פאשקעוויל, 22 במרץ 2021 בשורה לילדי הציבור החרדי: הושק מגזין 'נפלאות עולם' מבית נשיונל ג'אוגרפיק, באתר בחזית הושק מגזין 'נפלאות עולם' מבית נשיונל ג’אוגרפיק, באתר המחדש גלריה: הברנז’ה השתתפה בהשקת המגזין, באתר אקטואליק אורן שטרנברג, בשורה בעיתונות החרדית: מגזין ילדים חדש שיעסוק במדע, באתר אייס, 25 במרץ 2021 גולדי גלהר בראיון לדמוקרט טי וי, סרטון באתר יוטיוב ראיון עם גולדי גלהר, בתאריך 24 באוגוסט 2021 (תחילת הריאיון ב-38:29), באתר כאן רשת ב' ערך זה הוא קצרמר בנושא עיתונים. אתם מוזמנים לתרום לוויקיפדיה ולהרחיב אותו.
לאסלו סמואלי

לאסלו סמואלי (בהונגרית: Szamuely László; נירג'האזה, 2 במרץ 1897 – בודפשט, 28 בינואר 1920) היה פקיד, ועיתונאי יהודי-הונגרי, עובד במפלגת הקומוניסטים בהונגריה, אחיו של קומיסר העם (שר) טיבור סמואלי. סמואלי נולד במשפחה יהודית כבנם של סוחר התבואה לאיוש סמואלי ושל צציליה פרקש. היו לו חמישה אחים: טיבור, זולטאן, אישטוואן, ג'רג' ויאנוש. הוא סיים ארבע כיתות של חטיבות הביניים ושנתיים נוספות בתיכון למסחר. גויס לצבא בשנת 1915, במלחמת העולם הראשונה, נפל בשבי במלחמה בחזית רוסיה בשנת 1916 והשתתף שם בתנועה המהפכנית של שבויי המלחמה ההונגרים. הוא היה חבר בקבוצה ההונגרית של המפלגה הקומוניסטית של ברית המועצות ותלמיד "בית הספר לשכנוע ולהתססה". סמואלי חזר להונגריה בדצמבר 1918 והצטרף למפלגת הקומוניסטים של ההונגריה. כעיתונאי של היומון "העיתון האדום" (Vörös Ujság) הוא נעצר בדברצן ב-10 במרץ 1919, אך שוחרר ב-21 במרץ. בתקופת הרפובליקה הסובייטית ההונגרית היה לאסלו סמואלי תחילה בנערי-לנין אחר כך הממונה הפוליטי של הדיוויזיה האדומה החמישית (קומיסר) של הצבא האדום ההונגרי ומאוחר יותר (מסוף אפריל) מונה למפקד הצבאי של "הבית הסובייטי" (בית מלון גדול על שפת הדנובה ששימש כמגורים לשרי הממשלה). בקיץ 1919, בשם מועצת השלטון המהפכנית הוביל את דיכוי התנועות האנטי-מהפכניות בדבצ'ר ובאזור שופרון. לאחר נפילת הרפובליקה נשאר בבודפשט למטרת עבודת מפלגה בלתי חוקית, אך נעצר, נידון למוות והוצא להורג בדצמבר. Szamuely László soproni bűnei. Az ukrán tisztek meggyilkolása. Pesti Napló, 71. évf. 13. sz. (1920) 4. o. HU BFL - VII.102.a - fogoly - 1919 - 1101 Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969. (לקסיקון ביוגרפי הונגרי. עורכת ראשית אגנש קניירש) Révai Új Lexikona. Főszerk. Kollega Tarsoly István. Szekszárd, Babits, 1996-. Új magyar életrajzi lexikon. Főszerk. Markó László. Bp., Magyar Könyvklub. Szabó Ágnes: Az illegális pártmunka kezdetei a Tanácsköztársaság megdöntését követő hónapokban. Párttört. Közl., 1966. I. sz. Fazekas János: Visszaemlékezés a Szamuely-testvérek ellen Nyíregyházán elkövetett merényletre. Kelet–Magyarország, 1967. január 15. A magyar munkásmozgalom történetének válogatott dokumentumai. 5, 6/A, 6/B. kötet. Bp., 1956–1960. Szabó Ágnes: A Kommunisták Magyarországi Pártjának újjászervezése. Bp., 1970. לקסיקון לתנועת הפועלים ההונגרית. 1976 ISBN 963 09 0412 8 "לאסלו סמואלי". המוזיאון הספרותי פטפי. למען המהפכה הסוציאליסטית. בודפשט, 1975, הוצאת קושוט, עמודים 659–660. ISBN 963 09 0243 5 Halálesete bejegyezve a Bp. II. ker. állami halotti akv. 130/1920. folyószáma alatt. Simor András: Így élt Szamuely Tibor. Budapest, Móra Könyvkiadó, 1978, 19-20. p. HU BFL - VII.102.a - fogoly - 1919 - 1101
פליאוביולוגיה

פליאוביולוגיה (Paleobiology) היא תחום מחקר בינתחומי המשלב את השיטות והממצאים המצויים הן במדעי כדור הארץ והן במדעי החיים. אין לבלבל בין פליאוביולוגיה לבין גאוביולוגיה, המתמקדת יותר באינטראקציות בין ביוספירה לכדור הארץ הפיזי. מחקר פליאוביולוגי משתמש במחקר שדה ביולוגי של הביוטה הנוכחית ושל מאובנים בני מיליוני שנים כדי לענות על שאלות על האבולוציה המולקולרית וההיסטוריה האבולוציונית של החיים. בתחום מדעי זה משתמשים בדרך כלל בניתוח של מאקרו מאובנים, מיקרו מאובנים ומאובני עקבות. עם זאת, הניתוח הביוכימי במאה ה-21 של דגימות DNA ו-RNA מציע הבטחה רבה, וכך גם הבנייה הביומטרית של עצים פילוגנטיים. חוקר בתחום זה ידוע בתור פליאוביולוג. המייסד או ה"אב" של הפליאוביולוגיה המודרנית היה הברון פרנץ נופקסה (1877 עד 1933), Franz Nopcsa, מהונגריה. המונח פליאוביולוגיה הוצע על ידי פרופסור צ'ארלס שוכרט, Charles Schuchert, כדי לבטא את השילוב בין פלאונטולוגיה מסורתית עם העדויות והתובנות של גאולוגיה וכימיה איזוטופית. פלאונטולוגיה
ברנהרד קלרמן

ברנהרד קלרמן (בגרמנית:Bernhard Kellermann, ‏ 4 במרץ 1879 - 17 באוקטובר 1951) היה סופר גרמני, בשנותיו האחרונות חי בגרמניה המזרחית. כתב בהשפעת הנאו-רומנטיזם (הרומנים "יסטר ולי", "אינגבורג", "המנהרה"). התנגד להשקפות הפאשיזם והנאציזם, שאת דמותם תיאר ברומן "ריקוד המתים". Yester und Li (1904) (יסטר ולי) – רומן Ingeborg (1906) -(אינגבורג) – רומן Der Tor (1909) - (המטומטם) – רומן Das Meer (1910) (הים) – רומן Ein Spaziergang in Japan (1910) (טיול ביפן) – רשמי מסע Sassa yo Yassa. Japanische Tänze (1911) – סאסה יו סאסה, ריקודים יפניים Der Tunnel (1913) - (המנהרה) – רומן Der Krieg im Westen (1915) (המלחמה במערב) – רשמי מלחמה Krieg im Argonnerwald, Kriegsbericht (1916) (מלחמה ביער ארגון) – רשמי מלחמה Der 9. November (1920) (התשעה בנובמבר) – רומן Die Heiligen (1922) (הקדושים) – רומן Schwedenklees Erlebnis (1923) – חוויית התלתן השוודי Die Brüder Schellenberg (1925) (האחים שלנברג) – רומן Die Wiedertäufer von Münster (1925) (האנבפטיסטים ממינסטר) – דרמה Auf Persiens Karawanenstraßen (1928) (בדרכי שיירות של פרס) – רשמי מסע Der Weg der Götter. Indien, Klein-Tibet, Siam (1929) (דרך האלים. הודו, טיבט הקטנה, סיאם) – רשמי מסע. Die Stadt Anatol (1932) (העיר אנטול) – רומן Jang-tse-kiang (1934) (יאנג צה-קיאנג) Lied der Freundschaft (1935) (שירי ידידות) Das blaue Band (1938) (הסרט הכחול) Meine Reisen in Asien (1940) (מסעותי באסיה) Georg Wendlandts Umkehr (1941) (חזרתו של גאורג ונדלאנדט) – רומן Was sollen wir tun? (1945) (מה עלינו לעשות?) Totentanz (1948) (ריקוד המתים) "Wir kommen aus Sowjetrußland" (1948) ("אנחנו באים מרוסיה הסובייטית") – רשימות אינגבורג – כרכים א ו-ב – בתרגום דוד צמח, הוצאת שטיבל, ורשה, שנת תרע”ט ,1919 המנהרה – תרגום ראשון מאת מ. טמקין - ספריית תרבות, הוצאת מצפה תרפ"ט 1929 הוצאת זמורה - 1981 מדיה וקבצים בנושא ברנהרד קלרמן בוויקישיתוף אהוד בן עזר, מנהרה טרנס אטלנטית – הידד! על הספר “המנהרה” מאת ברנרד קלרמן, באתר יקום תרבות; פורסם במקור במוסף "תרבות וספרות" של עיתון הארץ, 27 ביולי 1973 ברנהרד קלרמן, באתר אנציקלופדיה בריטניקה (באנגלית) כתבי ברנהרד קלרמן בפרויקט גוטנברג (באנגלית) ברנרד קלרמן (1879-1951), דף שער בספרייה הלאומית ברנהרד קלרמן, באתר "Find a Grave" (באנגלית) ברנהרד קלרמן, במסד הנתונים הקולנועיים IMDb (באנגלית) ברנהרד קלרמן, באתר MusicBrainz (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
וסטרן סידני וונדררס

מועדון כדורגל וסטרן סידני וונדררס הוא מועדון כדורגל מקצועני אוסטרלי מהאזור המערבי של סידני, ניו סאות' ויילס. המועדון מתחרה בליגת העל האוסטרלית (A-League). המועדון ביסס את עצמו ככוח מרכזי בכדורגל האוסטרלי ובכדורגל האסיאתי, לאחר שזכה בפעם אחת ב-A-League ופעם אחת בליגת האלופות האסיאתית. המועדון הוקם באפריל 2012. בעונתו הראשונה, עונת 2012/2013 המועדון שיחק בליגת העל וסיים במקום הראשון וזכה בתואר הפריימרשיפ, כמו כן באותה עונה המועדון הפסיד במשחק הגמר של הליגה האוסטרלית. בעונתו השנייה של המועדון, הוא סיים שנית במקום השני בגמר הליגה האוסטרלית, וזכה בליגת האלופות האסיאתית ובכך הפך למועדון האוסטרלי הראשון והיחיד עד כה (2021) שזכה בתואר זה. היריב העירוני של וסטרן סידני וונדררס הוא מועדון הכדורגל סידני, שהוקם ב-2004. היריבות בין שני המעודנים נחשבת ליריבות הגדולה ביותר בליגת העל האוסטרלית. היריבות קיימת בעיקר בשל היריבות ההיסטורית-גאוגרפית ששוררת בספורט בין החלק המזרחי של סידני לחלק המערבי שלה. המשחקים בין שני המועדונים מכונים הדרבי של סידני (אנ'). במשחק הדרבי הראשון בין שני המועדונים שנערך ב-20 באוקטובר 2012 ניצח מועדון הכדורגל סידני את וסטרן סידני וונדררס בתוצאה 1–0 לאחר שאלסנדרו דל פיירו כבש מבעיטת עונשין. נכון ל-7 בפברואר 2023 מדיה וקבצים בנושא וסטרן סידני וונדררס בוויקישיתוף אתר האינטרנט הרשמי של וסטרן סידני וונדררס (באנגלית) וסטרן סידני וונדררס, ברשת החברתית פייסבוק וסטרן סידני וונדררס, ברשת החברתית אקס (טוויטר) וסטרן סידני וונדררס, ברשת החברתית אינסטגרם "A-League owners to be offered far longer licences by Football Federation Australia". www.adelaidenow.com.au. 28 באוקטובר 2013. נבדק ב-2 באפריל 2014. {{cite news}}: (עזרה) "In a short space of time, the Sydney derby has fast become the A-League biggest rivalry". Fox Sports. נבדק ב-7 במרץ 2014. {{cite web}}: (עזרה) "A-League soccer draw announced". Blacktown Sun. Fairfax Regional Media. 19 ביוני 2012. נבדק ב-20 באפריל 2013. {{cite news}}: (עזרה) "WESTERN SYDNEY WANDERERS VS SYDNEY". The World Game. Special Broadcasting Service. נבדק ב-7 ביולי 2014. {{cite web}}: (עזרה)
פסיכולוגיה רפואית

פסיכולוגיה רפואית היא תחום העוסק ברמה התאורטית, הקלינית והמחקרית ביחסי הגומלין בין המערכת הפיזיולוגית והמערכת הפסיכולוגית. התחום מתמקד בהבנת הקשרים שבין המשתנים הפיזיולוגיים למשתנים הרגשיים, מוטיבציוניים, קוגניטיביים, ההתנהגותיים והחברתיים, היכולים להשפיע על התפרצות תופעות ומחלות גופניות, על דרכי ההתמודדות איתן ועל מניעתן. פסיכולוגיה רפואית עוסקת בפיצול גוף-נפש על ידי כך שהיא מציעה תפקיד לנפש כגורמת ומטפלת במחלה, אך מובחנת מרפואה פסיכוסומטית, בריאות התנהגותית ורפואה התנהגותית בכך שמחקריה יותר ספציפיים לתחום הפסיכולוגיה. זרם פסיכולוגי זה שונה מהמודל הרפואי בטענה שחולי נוצר על ידי שילוב של גורמים ביולוגיים, פסיכולוגיים וסוציאליים ולכן יש לטפל בכל אחד מהם כדי להחלים. פסיכולוגים רפואיים עובדים לרוב במסגרות טיפול רפואי כגון בתי חולים וקופות חולים, בהם הם מסייעים לחולים ולצוות הרפואי בהתמודדות עם מחלות. אחרים עובדים במחקר בתחום באוניברסיטאות ומוסדות אקדמיים. גוף ונפש פסיכואונקולוגיה חטיבת הפסיכולוגיה הרפואית, באתר הסתדרות הפסיכולוגים בישראל פסיכולוג רפואי, בלקסיקון הפסיכולוגי "בטיפולנט" דן אבן, הפסיכולוג הרפואי - קווים לדמותו, באתר הארץ, 13 בפברואר 2013 אראלה טהרלב בן-שחר, איך יחסי רופא-חולה טובים עוזרים לנו להחלים?, באתר ynet, 13 בינואר 2012 מירה אציל, אינטליגנציה בריאותית: מבט אחר על חולי וריפוי, מודן, 2012 (כולל שני פרקים מתוך הספר) יהודית אכמון, הפסיכולוגיה הרפואית בארץ - מאין ולאן, באתר הסתדרות הפסיכולוגים בישראל פסיכואקטואליה: על פסיכולוגיה רפואית, אפריל 2007, הסתדרות הפסיכולוגים בישראל עדי כהן, פסיכולוגיה רפואית: מתיאוריה לפרקטיקה, באתר פסיכולוגיה עברית, ‏28 ביוני 2016 אמיר קמינר, איך זה מרגיש, באתר "ידיעות אחרונות", 28 באפריל 2018 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אוניברסיטת סנט גאלן

אוניברסיטת סנט גאלן (בגרמנית: Universität St. Gallen, נקראת גם:HSG) היא אוניברסיטה ציבורית בעיר סנט גאלן המתמחה במנהל עסקים, כלכלה, משפטים ויחסים בינלאומיים. במאי 1898 מועצת הקנטון החליטה על הקמת אקדמיה למסחר ומינהל בעיר. ההרצאות הראשונות נערכו בשנת 1899. בשנת 1963 המוסד עבר לבניין החדש שתוכנן ל-900 סטודנטים, אך כבר בשנת 1963/64 נרשמו 1150 סטודנטים. בשנת 1978 נפתחה פקולטה למשפטים. בשנת 1994 מועצת הקנטון שינתה את שם המוסד לשם הנוכחי. בשנת 2002 האוניברסיטה עברה ארגון מחדש תוך התאמת תוכניות הלימודים ותוארים שהיא מעניקה להסכם בולוניה. באוקטובר 2005 נפתח בית ספר לניהול, טכנולוגיה ומשפט. בשנת 2011 האוניברסיטה אורגנה מחדש וכיום היא כוללת פקולטה לניהול, פקולטה למשפטים, פקולטה למדעי הכלכלה ופוליטיקה, פקולטה למדעי החברה ופקולטה לניהול אוצר ותקצוב. בנוסף לכך במסגרת הפקולטה פועלים כ-40 מרכזי מחקר. כ-25% מהסטודנטים מגיעים מחוץ לשווייץ. החל משנת 1970 האוניברסיטה מארגנת את סימפוזיון סנט-גאלן. בשנת 2020 למדו באוניברסיטה 9,047 סטודנטים. בשנת 2019 מועצת הקנטון החליטה על הרחבת האוניברסיטה כך שלקראת 2027 מספר הסטודנטים יגדל ב-3000. אוניברסיטת סנט גאלן מורכבת משישה בתי ספר: בית הספר לניהול - בין המכונים ומרכזי המחקר בבית הספר נכללים מכון לחשבונאות, בית ספר לניהול וטכנולוגיה, מכון מחקר לניהול בינלאומי, מכון למדעי ההתנהגות, מכון לשיווק, מכון למנהיגות וניהול המשאב האנושי ועוד. בית ספר למדעי החברה והרוח - בין המקצועות הנלמדים בבית הספר נכללים היסטוריה, אנגלית, לימודי מגדר, יישוב סכסוכים, פסיכולוגיה, פילוסופיה, סוציולוגיה, שפות ועוד. בית הספר למשפטים - בבית הספר מתקיימות תוכניות לתואר ראשון, שני ושלישי במשפטים וכן תוכניות משולבות במשפטים וכלכלה ותוכנית למשפט בינלאומי בשפה האנגלית. בית הספר לכלכלה ומדעי המדינה - בבית הספר מתקיימות תוכניות לתואר בוגר ומוסמך בכלכלה, תואר שלישי בכלכלה ופיננסים, תואר ראשון, שני ושלישי ביחסים בינלאומיים, וכן תוכנית לימודי תעודה במדעי הנתונים. בית הספר לפיננסים - תוכניות הלימוד בבית הספר מתמקדות במקצועות הפיננסים, ביטוח ובנקאות. בית הספר למדעי המחשב - בבית הספר נערכות תוכניות לתואר בוגר ומוסמך במדעי המחשב. בין בוגריה הידועים של אוניברסיטת סנט גאלן נכללים: הנס אדם השני, נסיך ליכטנשטיין אדריאן הסלר - ראש ממשלת ליכטנשטיין בין השנים 2013 - 2021 הנסיך לורנץ מבלגיה חתני פרס נובל הבאים קיבלו דוקטור לשם כבוד מאוניברסיטת סנט גאלן: מרטי אהטיסארי - נשיא פינלנד בין השנים 1994-2001, חתן פרס נובל לשלום לשנת 2008. אוליבר ויליאמסון - חתן פרס נובל לכלכלה לשנת 2009 מדיה וקבצים בנושא אוניברסיטת סנט גאלן בוויקישיתוף אתר האינטרנט הרשמי של אוניברסיטת סנט גאלן אוניברסיטת סנט גאלן, ברשת החברתית פייסבוק אוניברסיטת סנט גאלן, ברשת החברתית אקס (טוויטר) אוניברסיטת סנט גאלן, ברשת החברתית אינסטגרם Schools, אתר אוניברסיטת סנט גאלן (באנגלית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
חקלאות באימפריה היפנית

החקלאות באימפריה היפנית הייתה מרכיב חשוב בכלכלה היפנית שלפני מלחמת העולם השנייה. למרות שיפן הייתה מעבדת רק כ-16% משטחה לפני המלחמה, מעל כ-45% ממשקי הבית היפנים התפרנסו מחקלאות. האדמה המעובדת היפנית מוקדשת בעיקר לאורז, למעשה יפן הייתה אחראית על כ-15% מייצור האורז העולמי בשנת 1937. לאחר סיום שוגונות טוקוגאווה עם רסטורציית מייג'י ב-1868, החקלאות היפנית נשלטה על ידי מספר חקלאים מרכזיים. ממשלת מייג'י ביססה את תוכנית התיעוש שלה על הכנסות ממסים מהבעלות על קרקעות פרטיות, ורפורמת מס הקרקעות שהחלה ב-1873 הגבירה את תהליך הבעלות על בעלי הדירות, כאשר האדמות של חקלאים רבים הוחרמו בגלל אי-יכולתם לשלם את המיסים החדשים. מצב זה הוחמר על ידי המדינה הכלכלית הדפלציונית של ראש ממשלת יפן, מצוקטה מאסיושי בשנים 1881–1885, אשר העלתה קשות את מחירי האורז, והובילה לפשיטות רגל נוספות ואף להתקוממות כפרית בהיקף נרחב נגד הממשלה. בסוף תקופת מייג'י, למעלה מ-67% מכל משפחות האיכרים גורשו לדירות מגורים, מכיוון שהדיירים נאלצו לשלם יותר ממחצית היבול שלהם על דמי שכירות, הם נאלצו לעיתים קרובות לשלוח נשים ובנות לטחנות טקסטיל או לשלוח נשים לעבוד בזנות כדי להשיג מספיק כסף על מנת שהם יוכלו לשלם מיסים. איגוד החקלאות הקיסרי היה ארגון מרכזי לקואופרטיבים חקלאיים באימפריה היפנית. הארגון הוקם ב-1910 וסיפק סיוע לקואופרטיבים בודדים באמצעות מכירת מוצרי חקלאות בזול. האיגוד החקלאי הקיסרי היה בשיאו של מבנה בן שלוש שכבות של מערכת שיתופית חקלאית-לאומית-מקומית-מקומית. לארגון זה הייתה חשיבות חיונית לאחר ששווקים ארציים אוחדו והכופפו לארגונים עליהם הממשלה אחראית, צעדים שנעשו לאחר לקיחת לקחים ממהומות האורז של 1918 והמשבר הכלכלי ההולך וגובר כבר מסוף שנות ה-20 של המאה ה-20. לאחר מהומות האורז של 1918, איכרים רבים היו תחת השפעת תנועות פועלים בעלות רעיונות סוציאליסטיים, קומוניסטים או אגרריים, שיצרו מחלוקות פוליטיות רציניות. בשנות ה-30, הצמיחה של הכלכלה העירונית ומנוסת החקלאים לערים הגדולות החלישו בהדרגה את אחיזת בעלי הבית. בשנים הבין -מלחמתיות נרשמה גם החדרה המהירה של החקלאות הממוכנת, ותוספת של דשנים טבעיים לבעלי חיים בדשן כימי ופוספטים מיובאים. ב-1943 הוקמה ההתאחדות החקלאית המרכזית, ההתאחדות הייתה אמונה על יישום המדיניות החקלאית של הממשלה ועל אספקת מזון לשווקים המקומיים ולצבא היפני הקיסרי, הארגון פורק רק לאחר תום מלחמת העולם השנייה.
יחסי הולנד–קניה

יחסי הולנד–קניה הם יחסי החוץ בין הולנד לקניה. המתיישבים האפריקנים הראשונים, ממוצא הולנדי, החלו להגיע לקניה בשנת 1906, הם התיישבו סביב מחוז אוסין גישו בקניה והאזורים הסמוכים לה. הקשרים הדו-צדדיים החלו עוד בשנות ה-70. היחסים בין שתי המדינות בדרך כלל טובים. עם זאת, תהליך ה-ICC דיכא את יחסיה של קניה עם מדינות המערב. ממשלת הולנד צופה כי לאחר שנת 2020 היחסים בין שתי המדינות ישתפרו בשותפות כלכלית המועילה הדדית. עד שנת 2021 ממשלת הולנד קיוותה להחליף תוכניות תרומות לקניה בתוכניות השקעה, הדבר יאפשר לגופים פרטיים מהולנד להשתתף בתוכניות השקעה וסיוע. ממשלת הולנד בניגוד לרוב מדינות אירופה קיצצה את הסיוע שלה לקניה שהסתכם ב-2.7 מיליארד שילינג קנייתי (25.4 מיליון אירו) בשנת 2014 ל-1.6 מיליארד שילינג קנייתי (14.7 מיליון אירו) בשנת 2017. תחומי מפתח לשיתוף פעולה בין קניה והולנד הם: חקלאות (התמקדות בביטחון מזון וחוסן מפני בצורת) מים וסביבה תמיכה בתחום הבריאות ביטחון ושלטון חוק שוויון בין המינים פיתוח המגזר הפרטי ודיפלומטיה כלכלית מספר לא מבוטל של קנייתים לומדים בהולנד. הצי המלכותי ההולנדי סייע בפעולות נגד פיראטיות ברחבי האוקיינוס ההודי. בדרך כלל קניה לא מחפשת קשרים צבאיים עמוקים יותר עם הולנד. בשנת 2011 הסחר בין קניה להולנד הסתכם בשווי 91 מיליארד שילינג קנייתי (852 מיליון אירו). הולנד היא יעד הייצוא החמישי בגודלו של מוצרים קנייתים ברחבי העולם. הוא השני בגודלו באירופה. הייצוא העיקרי של קניה להולנד כולל: חיות, קפה, תה, פירות, ירקות, דגים וטבק. הייצוא העיקרי של הולנד לקניה כולל: מכונות עיבוד נתונים אוטומטיות, ביגוד ואביזרים, פריטי בית, פשתן וריהוט, כימיקלים, מכונות, ציוד תחבורה, מוצרי חלב, פלסטיק ואלקטרוניקה. לתאגידים רב לאומיים כמו פיליפס, יוניליוור, רויאל דאטש של, KLM, בוסקאליס והיינקן יש נציגות בקניה. למעלה מ-100 חברות הולנדיות אחרות שרובן בעלות עסקים בתעשיית הפרחים של קניה, הקימו סניף במדינה. בשנים האחרונות חברות הולנדיות היו מעורבות גם בתחומים אחרים כגון אנרגיה מתחדשת, מים ותברואה, תשתיות, לוגיסטיקה, תקשוב ומימון. אייר פראנס-KLM מחזיקה ב-26% ממניות קניה איירווייז, חברת התעופה הרביעית בגודלה באפריקה. קניה איירווייז מפעילה טיסות ישירות לאמסטרדם, KLM מפעילה גם טיסות ישירות לניירובי. קניה מחזיקה בהולנד שגרירות בהאג. הולנד מחזיקה בקניה שגרירות בניירובי. S. Africa Could Learn From Kenya Settlers. Retrieved on 21 January 2015. International relations Kenya and the Netherlands. Retrieved on 21 January 2015. Kenya Multi-Annual Strategic Plan. (PDF). Retrieved on 21 January 2015. Economics, Agriculture and Trade. Kenya and the Netherlands. Retrieved on 21 January 2015. Bilateral Relation with Nethertlands. Retrieved on 21 January 2015.
אסון ילדי כפר מנחם

אסון ילדי כפר מנחם התרחש ב-12 ביולי 1961. שבעה מילדי הקיבוץ נהרגו בתאונת דרכים מדרום לחדרה כשהיו בדרכם למחנה קיץ. ב-12 ביולי 1961, במהלך החופש הגדול, יצאו מהקיבוץ 22 ילדי קבוצת רימון מכתה ז' בבית הספר בקיבוץ בדרכם למחנה קיץ של תנועת השומר הצעיר ליד מושב מכמורת. משאית של הקיבוץ הובילה את הקבוצה ליעדה. היא עצרה בצד הדרך בכביש 4 מעט ממזרח למכמורת, כששליש ממנה על הכביש והיתר בשוליו. הילדים ירדו ממנה ועמדו מאחוריה ולידה כדי לקבל את ציודם שנמצא עדיין על המשאית. מונית שירות שנסעה על הכביש סטתה ופגעה ישירות בקבוצת הילדים. עקב הפגיעה נהרגו שבעה מהם ועוד חמישה נפצעו, אחד מהם קשה. למקום נזעקו שוטרים רבים. אמבולנסים הובילו את הנפגעים לבית החולים הלל יפה בחדרה. משם הועברו הפצועים לבית החולים בילינסון בפתח תקווה. עשרת הילדים ניצולי התאונה חזרו מיד לקיבוצם. הילדים שנהרגו - ארבע בנות ושלושה בנים – היו ילידי השנים 1947–1949, בני 12 עד 14. אבל כבד ירד על קיבוץ כפר מנחם. שבעת ההרוגים הובאו לקבורה ביישוב למחרת האסון בהלוויה משותפת. שר התחבורה יצחק בן אהרן מינה ועדת חקירה ובה שופט, רופא ומהנדס לבדיקת התאונה. נהג המונית, בן 64 בעת התאונה, הועמד למשפט פלילי בפני בית משפט השלום בחיפה. בית המשפט הרשיע אותו, ובמרץ 1963 שלל לצמיתות את רישיון הנהיגה שלו והטיל עליו קנס של 100 לירות. ליד בניין הספרייה של הקיבוץ נבנתה לימים רחבת זיכרון לשבעת הילדים וניטעו בה שבעה עצי ברוש. ידיעות מאתר עיתונות יהודית היסטורית: 13 ביולי 1961: שבעה ילדים ניספו באסון דרכים (המשך), הארץ 7 נקטלו בזעקה אחת, מעריב א. פלג, כפר מנחם עוטה שכול, מעריב נתמנתה ועדת חקירה ממשלתית לחקירת גורמי תאונת הדמים, מעריב הואשם נהג המעורב בתאונה קטלנית, הארץ, 20 בדצמבר 1961 נשלל רישיונו של נהג קטלן, דבר, 25 במרץ 1963 דפים לזכר שבעת הרוגי התאונה באתר קיבוץ כפר מנחם: אילן פאפוריש, ‏אסתר מול, ‏בלה יובל, ‏נעמי רוהר, ‏שאול דודלזק, ‏שלמה קפלן, ‏תמר מהרשק סקירה על הספרייה בקיבוץ כפר מנחם ובה תמונות רחבת הזיכרון, שלט זיכרון והעצים שניטעו לזכר הילדים, בבלוג "חלון אחורי", 14 באוגוסט 2021 אלי אלון, אסון הילדים מכפר מנחם [1961], באתר News1 מחלקה ראשונה, 6 בינואר 2020